Diari Oficial de la Generalitat Valenciana


Sumari del DOGV 6479, del 14-03-2011 (2011/2870)

RESOLUCIÓ de 18 de febrer de 2011, de la Direcció General d'Energia, per la qual s'atorga a l'empresa Red Eléctrica de España, SA, l'autorització administrativa per a la modificació -annex II- de la línia elèctrica subterrània de transport d'energia elèctrica a 220 kV, simple circuit, ST la Font de Sant Lluís-ST Beniferri, en la ciutat de València, s'aprova el projecte d'execució i es declara, en concret, la seua utilitat pública. Expedient número ATLINE/2010/354/46.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6479

Data del DOGV
:   14-03-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/2870


Data del document
:   18-02-2011

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 18 de febrer de 2011, de la Direcció General d'Energia, per la qual s'atorga a l'empresa Red Eléctrica de España, SA, l'autorització administrativa per a la modificació -annex II- de la línia elèctrica subterrània de transport d'energia elèctrica a 220 kV, simple circuit, ST la Font de Sant Lluís-ST Beniferri, en la ciutat de València, s'aprova el projecte d'execució i es declara, en concret, la seua utilitat pública. Expedient número ATLINE/2010/354/46. [2011/2870]  
Vist l'expedient amb referència ATLINE/2010/354/46, incoat pel Servici Territorial d'Energia de València a instàncies de Red Eléctrica de España, SA, amb domicili a l'efecte de notificacions a Ribera de Axpe, 5-2n, 48131 Erandio, Biscaia, relatiu a la sol·licitud de 17 de maig de 2010 sobre l'autorització administrativa, per a la modificació -annex II- de la línia elèctrica subterrània de transport d'energia elèctrica a 220 kV, simple circuit, ST la Font de Sant Lluís-ST Beniferri, en la ciutat de València, l'aprovació del projecte d'execució i la declaració, en concret, d'utilitat pública.  
A la mencionada petició s'adjunta el referit projecte tècnic de modificació -annex II-, firmat pel tècnic competent i visat pel col·legi oficial corresponent amb data 10 de maig de 2010.  
Vist que la modificació de la línia elèctrica pretesa va ser sol·licitada per l'Ajuntament de València i per l'entitat Ciutat de les Arts i les Ciències, SA (CACSA), en el període d'informació pública del procediment referit a l'annex I del projecte de línia elèctrica ST Font de Sant Lluís-ST Beniferri, amb motiu de la incompatibilitat en l'execució dels treballs per al creuament de l'antic llit del riu Túria als voltants de les actuacions urbanístiques que estan sent realitzades en la Ciutat de les Arts i les Ciències.  
Vist que, d'acord amb el que establix l'article 3.3., apartat c, de la Llei 54/1997, de 27 de novembre, del Sector Elèctric, després de la nova redacció donada per la Llei 17/2007, de 4 de juliol, amb relació al que establix l'article 36.3 de l'esmentada llei, va ser sol·licitat per esta Direcció General d'Energia a la Direcció General de Política Energètica i Mines del Ministeri d'Indústria, Turisme i Comerç l'informe pertinent a fi de consignar les possibles afeccions de la projectada instal·lació als plans de desenvolupament de la xarxa, a la gestió tècnica del sistema i al règim econòmic regulat en la vigent normativa elèctrica.  
A l'efecte, amb data 29 de novembre de 2010 consta l'informe favorable emés per la Direcció General de Política Energètica i Mines del Ministeri d'Indústria, Turisme i Comerç, i vist el document de Planificació dels Sectors d'Electricitat i Gas 2008-2016, aprovat per l'Acord del Consell de Ministres de 30 de maig de 2008.  
Vist que consta en l'expedient la Resolució de 3 de maig de 2010, de la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge, davant de la consulta efectuada a este respecte, per mitjà de la qual es considera que el projecte de modificació -annex II- de la línia elèctrica a 220 kV, simple circuit, ST la Font de Sant Lluís-ST Beniferri, que afecta el tram que discorre per l'entorn de la CV-500 i l'antic llit del riu Túria (en la zona de l'edifici Àgora) no es considera sotmés a avaluació d'impacte ambiental, sense perjuí de les autoritzacions que procedisca obtindre d'altres organismes, de conformitat amb la normativa sectorial que siga d'aplicació.  
Vist que va ser realitzada la informació pública de la mencionada sol·licitud als efectes previstos en l'article 9 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica, que són competència de la Generalitat i en l'article 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, i s'ha publicat en el Diari Oficial de la Comunitat Valenciana del dia 8 de juliol de 2010, en el Butlletí Oficial de la Província de València de 29 de juny de 2010, en el diari ABC de 30 de juny de 2010 i en el tauler d'anuncis de l'Ajuntament de València, únic afectat per la modificació sol·licitada.  
D'acord amb la documentació que hi ha en l'expedient, ha sigut presentat un escrit d'al·legacions per la mercantil Urbanismo Nuevo Siglo, SL, on s'indica el domicili a l'efecte de notificacions i es manifesta, en síntesi, el següent:  
1. Que és titular de la parcel·la cadastral núm. 15 del polígon 131 afectada pel projecte i que el traçat de la línia és incompatible amb el planejament urbanístic previst en el Pla General de València i en concret per al sector la Punta, ja que el travessa en l'extrem est, i condiciona negativament la futura ordenació d'este i genera greus perjuís econòmics, i s'assenyala que la parcel·la en qüestió és l'única de titularitat privada afectada i esta es troba ubicada davant de l'edifici Àgora en la zona de més interés immobiliari, i s'oposa a qualsevol procés d'expropiació que poguera sorgir respecte d'això. 2. Que els drets afectats sobre la finca en qüestió i pel que fa a l'abast d'una servitud permanent de pas i les seues limitacions al domini, al lliure accés del personal i els elements necessaris per a l'execució, la vigilància, la reparació o la renovació de la instal·lació elèctrica, i a l'ocupació temporal de terrenys necessaris als fins mencionats, interferixen negativament en la futura urbanització del Sector Urbanitzable la Punta i afecten els interessos de la mercantil al·legant, com a titular de la parcel·la i, a més, en la qualitat de candidat a agent urbanitzador del sector esmentat, per la qual cosa el traçat de la línia, a fi d'evitar esta situació, hauria de transcórrer pel perímetre del sector de sòl ubanitzable, com discorria. Sol·licita, així mateix, aclariments respecte de les superfícies que figuren en la relació de béns i drets afectats. 3. Que la modificació del traçat per incompatibilitat de les obres amb la construcció de l'edifici Àgora i la seua urbanització limítrofa és injustificada, en estar les dos actuacions finalitzades, i es pot realitzar els treballs en les condicions usuals per a este tipus d'obres. 4. El projecte de modificació -annex II- no està justificat tècnicament, perquè no té determinats càlculs i identificacions que assenyala la mercantil al·legant, i proposen dos alternatives que assenyala en pla adjunt i que eviten en els dos ambdós casos incórrer en indemnitzacions a tercers. 5. Que el pressupost previst no considera cap import en concepte d'indemnització a afectats i per això la invalida.  
Traslladat el referit escrit a l'empresa peticionària, contesta al mateix manifestant que tot el que s'exposa no desvirtua la seua sol·licitud de declaració d'utilitat pública, en concret, per no quedar acreditat ni haver justificat cap de les limitacions establides en l'article 57 de la Llei 54/1997 del Sector Elèctric, i s'indica, en síntesi, el següent:  
1. Que en el vigent Pla General d'Ordenació Urbana de València, ordenació aplicable al sòl de la parcel·la 15 del polígon 131 del cadastre de rústica, afectada per la instal·lació sol·licitada, està qualificada com a sòl no urbanitzable de protecció agrícola, i l'única previsió amb capacitat d'obligar, és la reserva de sòl per a determinats segments de la parcel·la esmentada destinats a futures infraestructures de xarxes viàries, de conformitat amb la documentació que adjunta. No es preveuen usos incompatibles o no permesos en el sòl no urbanitzable de protecció agrícola, ni que excloguen la instal·lació elèctrica d'este, i s'afegeix que la utilitat pública genèrica de les línies elèctriques de transport es regula en la Llei 54/1997, del Sector Elèctric, marc normatiu que habilita la implantació de la línia elèctrica en sòl no urbanitzable. Adoptar nous o diferents criteris exigix necessàriament la seua plasmació a través d'una revisió o modificació del planejament, perquè mentre l'actual seguisca vigent, la mercantil al·legant haurà d'acreditar la suposada col·lisió planejament-infraestructura elèctrica, amb l'aportació dels mitjans de prova oportuns i no únicament l'al·lusió a restriccions urbanístiques que no queden acreditades. Que, a més, la instal·lació sol·licitada està arreplegada en el document de Planificació dels Sectors d'Electricitat i Gas. Desenvolupament de les Xarxes de Transport 2002-2011, aprovat pel Consell de Ministres al març de 2006 i té la consideració d'obra pública d'interés general. 2. Quant a l'afecció de la línia a la finca, si bé en el projecte hi ha una errata tipogràfica en la superfície en planta de servitud que quedarà corregida en la relació de béns i drets afectats que s'adjunta a la resolució, el seu càlcul no es pot realitzar com ho fa la mercantil al·legant, ja que no es tracta d'un rectangle perfecte. Així, l'afecció queda fixada en 42 metres lineals, tal com es definix en el projecte, que es corresponen amb una superfície de servitud en planta de 166 metres quadrats de servitud permanent de pas i 126 metres quadrats d'ocupació temporal durant l'execució de les obres. 3. Sobre la incompatibilitat de les obres per a la construcció de l'edifici Àgora i el seu entorn, puntualitzar que esta no sols esdevenia per la seua execució simultània, sinó també per l'espai físic que s'ha d'ocupar pels distints servicis d'este complex i la línia projectada, i la previsible col·lisió entre aquells i el traçat d'esta, com es desprén de l'ofici de l'Ajuntament de València de 16 de desembre de 2008 en ocasió de la informació pública practicada per a l'autorització administrativa de l'annex I del projecte d'execució de la línia a 220 kV ST la Font Sant Lluís-ST Beniferri. 4. Que el projecte sotmés a informació pública conté tots els components, tant documentals com justificatius, per a aconseguir el seu fi i respecte als traçats alternatius proposats, si bé pogueren ser viables des d'una perspectiva exclusivament tècnica, és l'enginyer redactor del projecte el que en un intent d'aconseguir la solució òptima per al conjunt de la instal·lació, proposa una sèrie d'alternatives degudament ponderades. Respecte a l'alternativa 1, que inclou part del traçat de l'annex I de la línia, la seua execució va ser descartada a causa de l'existència d'un accés o pas soterrat en la rotonda viària per la qual es proposava que discorreguera, la llosa superior de la qual, té un grossària inferior a 1 metre, dimensió que impedix la incrustació de la canalització de la línia amb els requisits establits en la legislació vigent i les restriccions determinades per l'Ajuntament de València. Estes limitacions es presentarien d'optar per esta alternativa, en l'encreuament de la canalització amb l'antic riu del Túria per mitjà de perforació dirigida tipus talp, perquè no seria viable tècnicament en no poder realitzar la necessària fossa d'atac que permeta ubicar la maquinària i els elements de perforació. Quant a l'alternativa 2, es formen nous radis de curvatura amb generació de tensions estructurals en el cable conductor, innecessàries des d'un criteri tècnic i que incrementen considerablement les dificultats en l'execució de la instal·lació del conductor i dels tubs que s'hauran de disposar per a l'encreuament amb el ramal d'accés de la V-15, a més que no seria viable la perforació dirigida perquè s'hauria de tallar per complet el camí de les Moreres i això no és factible per exigències de l'Ajuntament de València. 5. Finalment assenyala que no es presenta cap mandat en la normativa sectorial que impose al promotor avaluar la partida d'indemnitzacions als tercers afectats a priori i que s'incloga en el pressupost de la instal·lació elèctrica, principalment perquè es desconeix el seu abast econòmic, i s'haurà de considerar en la fase següent del procediment, que no és una altra que la de preu just.  
Vist que de conformitat amb el mencionat Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat es va traslladar a l'Ajuntament de València la separata del projecte de la instal·lació sol·licitada ja que afecta béns, instal·lacions, obres o servicis, centres o zones dependents d'eixe organisme, a l'efecte de donar la seua conformitat o l'oposició, i simultàniament es va traslladar a este i d'acord amb l'article 75 de la Llei 16/2003, de 17 de desembre, i en l'article 72 de la Llei 16/2008, de 22 de desembre, de Mesures Fiscals, de Gestió Administrativa i Financera i d'Organització de la Generalitat, pel qual se sol·licita l'informe sobre l'adaptació del projecte al planejament urbanístic que siga d'aplicació.  
- L'Ajuntament de València va contestar manifestant que, després de l'examen de la documentació aportada, s'han emés els corresponents informes pels servicis municipals que han sigut consultats, i s'assenyala en sentit favorable, sense haver oposat inconvenient o cap observació i aquells altres servicis que han informat amb condicionats específics a l'esmentada instal·lació projectada.  
Del mencionat informe s'ha donat trasllat a l'empresa sol·licitant, que va manifestar la seua conformitat amb el contingut dels condicionats referits, i d'una altra part se significa sobre aquelles qüestions que addicionalment se sol·licitaven.  
- Traslladat l'escrit de resposta de Red Eléctrica de España, SAU, a l'Ajuntament de València, este va remetre al Servici Territorial d'Energia els informes amb els condicionats dels servicis municipals. Traslladat de nou a l'empresa peticionària, esta va manifestar que són acceptades les condicions posades de manifest pels distints servicis municipals, atés que s'han complit els aclariments amb el Servici del Cicle Integral de l'Aigua en l'expedient 02309/10/485 i que seran tingudes en compte les seues instal·lacions corresponents, així com que es reposaran, en cas d'estar afectades, i es disposa a l'esmentat fi de la supervisió dels servicis tècnics de l'Ajuntament.  
Vist que d'acord amb el que establix el Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va remetre la separata del projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi que emeteren, si procedia, els oportuns condicionats, concretament els següents:  
- EMIVASA, que indica en el seu informe que fa falta informació més detallada per a l'afeccions amb les seues instal·lacions, i s'adjunten els plans i la relació detallada d'estes.  
- Iberdrola Distribución Eléctrica, SAU, que dóna la conformitat amb el que disposa la separata remesa, i indica la necessitat de guardar les distàncies reglamentàries i d'aplicació de totes les mesures de seguretat, davant de la proximitat de cables elèctrics energitzats.  
- ONO, que adjunta a la seua contestació els plans amb els servicis existents que són de la seua titularitat que pogueren estar afectats per la instal·lació.  
- Conselleria d'Infraestructures i Transport (Planejament), sense que figure en l'expedient l'informe sol·licitat, a pesar de la reiteració efectuada pel Servici Territorial d'Energia de València.  
- Ajuntament de València (Servici Integral Cicle de l'Aigua), que establix en la seua contestació els condicionats per a l'execució de la instal·lació que afecten la xarxa d'aigües, i indica la necessitat d'informació detallada i actualitzada en el moment de dur a terme l'execució d'esta. Informa igualment de l'exclusivitat de l'empresa gestora EMIVASA en l'actuació sobre les xarxes de proveïment d'aigua, i finalment, indica l'afecció de la línia elèctrica als col·lectors que assenyala, i sol·licita l'aportació de documentació complementària. S'establix, així mateix, que la instal·lació de la línia projectada i l'autorització de la qual se sol·licita, afecta un futur tram del col·lector nord-pluvials (tram assut de l'Or-pont de les Drassanes), que actualment es troba en fase d'adjudicació per l'entitat EPSAR, i sol·licita la justificació de les mesures que s'han d'adoptar en els supòsits que l'encreuament es realitze una vegada construït el col·lector, sense haver començat les obres d'este, o bé en el cas que existira, la superposició temporal de les dos instal·lacions.  
- France TELECOM España, SA, que adjunta un informe relatiu a les afeccions del traçat de la línia elèctrica amb la seua xarxa, així com els condicionats que s'hi contenen.  
- Gas Natural Cegás, SA, que manifesta en la seua contestació que adjunta plans en què s'indica la situació de les seues instal·lacions en la zona, i assenyala les condicions i els tràmits que s'han de complir i que es contenen en el seu escrit.  
Del mencionat informe es va traslladar a l'empresa peticionària, que manifesta la seua conformitat amb el contingut dels condicionats referits.  
S'informa també per part de Red Eléctrica de España, SAU, amb respecte de l'informe de l'entitat EMIVASA, que s'identificaran totes les instal·lacions a través de georadar, i es reposen els servicis en el cas d'estar afectats. Finalment, manifesta que la documentació addicional sol·licitada ha sigut entregada, i les solucions i els detalls són adoptats de forma conjunta amb les empreses EMIVASA i EPSAR i amb el Servici del Cicle Integral de l'Aigua de l'Ajuntament de València.  
Assenyala, així mateix, la peticionària, quant a l'informe emés pel Servici del Cicle Integral de l'Aigua de l'Ajuntament de València, idèntica resposta que l'efectuada per a l'entitat EMIVASA.  
Les dos contestacions mencionades es van remetre als organismes citats, sense que figure l'escrit de l'entitat EMIVASA. Per part del Servici del Cicle Integral de l'Aigua de l'Ajuntament de València es reitera en el contingut de l'informe anterior, i indica que és imprescindible la presentació de viabilitat subscrita per EPSAR, que definix que la instal·lació de la línia és possible i no presentarà cap incompatibilitat amb l'execució del col·lector nord-pluvials (tram assut de l'Or-pont de les Drassanes), el qual és competència d'esta. Amb posterioritat emet un nou informe per mitjà del qual reitera el compliment de l'obtenció de la certificat de viabilitat per part de l'entitat EPSAR on estiga definit que la solució de perforació dirigida indicada en el projecte de la línia no presentarà incompatibilitat en el punt d'encreuament entre l'esmentada línia elèctrica i el col·lector nord-pluvials futur a instal·lar.  
Per la seua banda Red Eléctrica de España, SAU, deixa constància en l'expedient que el certificat que se li està sol·licitant per al col·lector nord és per a un tram que actualment no està construït i que, per tant, es fa inviable garantir un futurible, i es reitera, en conseqüència, en les seues respostes anteriors manifestades.  
Vist que, d'acord amb la sol·licitud i el projecte d'execució presentats, la seua execució es realitza donada la saturació i el límit de capacitat actual en què es troben les instal·lacions de subministrament elèctric en la ciutat de València, i és necessària, tenint en compte la demanda de nous subministraments i el creixement vegetatiu existents, l'execució de determinades infraestructures elèctriques que, com esta, permetrà la futura actuació en la subestació existent en el final de la línia proposada i així aconseguir una millor operativitat i qualitat en el servici elèctric.  
Vist que el Servici Territorial d'Energia de València, competent per a la instrucció de l'expedient de sol·licitud, ha informat favorablement esta.  
Vist que la modificació -annex II- del projecte d'execució presenta un traçat plenament concretat, hi ha entre la seua documentació els plans pertinents a escala adequada, està prou detallat i conté una relació concreta i individualitzada dels béns i els drets afectats.  
Atés que la modificació -annex II- del projecte d'execució disposa d'una definició i una concreció de les característiques tècniques i de traçat que garantixen la màxima seguretat i la millor funcionalitat de la línia elèctrica, i estos són els paràmetres que condicionen i obliguen principalment a adoptar un traçat, amb independència de les afeccions que a tercers puguen representar i això sense perjuí d'indemnitzar adequadament estes.  
Atés que de la documentació aportada es justifica el disseny i la construcció de tots els elements de la instal·lació elèctrica sol·licitada, l'adaptació del seu traçat als plans urbanístics aprovats per l'ajuntament afectat, la impossibilitat per qüestions tècniques o constructives de les alternatives proposades, l'acceptació dels condicionats imposats pels organismes afectats i, finalment, la compatibilitat, quan això ha sigut possible, amb els aspectes tècnics i econòmics respecte a la ubicació i al traçat idoni de les noves instal·lacions de la línia elèctrica, amb els drets particulars.  
Atés que el títol VI de la Llei 54/1.997, de 27 de novembre, del Sector Elèctric, establix que les autoritzacions d'instal·lacions d'energia elèctrica seran atorgades per l'administració, sense perjuí de les concessions i les autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
Atés que la sol·licitud ha complit els requisits que establix la Llei 54/1997, de 27 de novembre, del Sector Elèctric, en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, i el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Atés que, d'acord amb el que establix l'article 3.3.c) de la Llei 54/1997, modificada per la Llei 17/2007 de 4 de juliol, correspon a les comunitats autònomes autoritzar les instal·lacions elèctriques de transport secundari i distribució que no excedisquen de l'àmbit territorial de la comunitat autònoma.  
Atés la Direcció General d'Energia competent per a la resolució del present expedient, d'acord amb el que establix l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
Autoritzar administrativament l'empresa Red Eléctrica de España, SA, la modificació -annex II- de la línia elèctrica subterrània de transport d'energia elèctrica a 220 kV, simple circuit, ST la Font Sant Lluís-ST Beniferri, en la ciutat de València i les característiques principals de la qual són les següents:  
- Traçat: s'inicia en la rotonda del Saler, PK 2+680, i finalitza en la cambra d'entroncament situada al passeig de l'Albereda, en el PK 3+516.  
- Tensió nominal: 220 kV (categoria especial).  
- Potència màxima que s'ha de transportar: 521 MVA.  
- Tipologia constructiva: subterrània.  
La canalització en què s'ubica este tram en simple circuit és en rasa de dimensions 0,80 m x 0,50 m, a excepció de l'encreuament amb la carretera CV-500 i del tram camí de les Moreres-rotonda de l'Aqua, que es realitzen per mitjà de perforació feta amb talp i dirigida, respectivament, i s'efectua, així mateix, dos perforacions dirigides com a previsió per a una utilització futura.  
Conductor: un cable d'aïllament sec amb aïllament tipus XLPE-PE de polietilé reticulat, amb secció de 2000 mm² de coure, dotat de pantalla metàl·lica amb corona de fils d'aram de coure, la secció del qual és de 250 mm² i coberta exterior de polietilé.  
Fibra òptica en tota la seua longitud, amb tipus de coberta OSGZ1 i diàmetre de cable de 16,7 mm. Les connexions són rectes amb separador de pantalles, i les cambres de connexió prefabricades tenen capacitat per a suportar els esforços.  
Longitud: 836 m.  
- Pressupost: 1.599.714,50 euros.  
Segon  
Aprovar el projecte d'execució, referit a la modificació -annex II- de la línia autoritzada en el punt primer de la present resolució, firmat pel tècnic competent i visat en el col·legi oficial corresponent amb data 10 de maig de 2010, i se'l sotmet a les condicions següents:  
1. La instal·lació s'haurà de realitzar d'acord amb el projecte presentat.  
2. El termini d'execució de l'obra serà de huit mesos comptador des de l'endemà d'aquell en què s'obtinga la disponibilitat legal per a procedir a l'ocupació material de tots els terrenys necessaris per a l'execució de les instal·lacions. No obstant això, amb anterioritat a l'acabament del mencionat termini, Red Eléctrica de España, SAU, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.  
3. Per a la posada en servici i manteniment de línies, el titular de la present autorització administrativa haurà de complir tots els requisits de presentació i d'elaboració que estiguen determinats en l'article 20 del Reial Decret 223/2008, de 15 de febrer, pel qual s'aprova el reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09.  
4. L'administració deixarà sense efecte la present resolució en qualsevol moment en què observe l'incompliment de les condicions imposades en esta.  
5. La present resolució s'atorga sense perjuí de les concessions i les autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació de territori i al medi ambient.  
Tercer  
Declarar, en concret, la utilitat pública de la instal·lació elèctrica autoritzada en el punt primer de la present resolució, la qual cosa porta implícita la necessitat d'ocupació dels béns i els drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreten en una afecció les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Quart  
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica, que   
Modificació -annex II- de la línia elèctrica de transport a 220 kV, simple circuit, ST la Font de Sant Lluís-ST Beniferri   
Relació de béns i drets afectats  
Terme municipal de València   
  
\* \* \* \* \* \* \* \*  
són competència de la Generalitat, i es comunica se que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut realitzar.  
Contra la present resolució, que no posa fi a la via administrativa, es podrà interposar recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la seua notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
València, 18 de febrer de 2011.- El director general d'Energia: Antonio Cejalvo Lapeña.  
Modificación -Anexo II- de la Línea Eléctrica de Transporte a 220 kV, Simple Circuito, ST Fuente San Luis-ST Beniferri   
Relación de Bienes y Derechos Afectados  
Término Municipal: Valencia   
